פקודת החינוך

{{ח:התחלה}}
{{ח:כותרת|פקודת החינוך [נוסח חדש], תשל״ח–1978}}

{{ח:פתיח-התחלה}}
{{ח:מאגר|2001259}} '''נוסח ישן:''' {{ח:תיבה|חא״י כרך א׳ פרק נ׳, עמ׳ 594|פקודת החנוך|https://fs.knesset.gov.il/0/law/0_lsr_563327.pdf}}; {{ח:תיבה|ע״ר 1938, תוס׳ 1, 5|תקון|https://fs.knesset.gov.il/0/law/0_lsr_561246.pdf}}; {{ח:תיבה|ע״ר 1942, תוס׳ 1, 1|תקון|https://fs.knesset.gov.il/0/law/0_lsr_561800.pdf}}.

'''נוסח חדש:''' {{ח:תיבה|דמ״י תשל״ח, 607|פקודת החינוך [נוסח חדש]|https://fs.knesset.gov.il/9/law/9_lsr_vn_525768.pdf}}.
{{ח:סוגר}}
{{ח:מפריד}}

{{ח:מבוא}}
נוסח זה בא במקום פקודת החינוך.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: הוראות כלליות}}

{{ח:פנימי|פרק ג|פרק ג׳: רשויות חינוך מקומיות}}

{{ח:פנימי|פרק ד|פרק ד׳: ביצוע ותקנות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בפקודה זו –
{{ח:ת|סוג=הגדרה}} ”בית ספר“ – מוסד שמלמדים בו באופן שיטתי ליותר מעשרה אנשים ויש בו אדם המקנה חינוך;
{{ח:ת|סוג=הגדרה}} ”בית ספר ממשלתי“ – בית ספר מייסודה של המדינה ובשליטתה;
{{ח:ת|סוג=הגדרה}} ”בית ספר ציבורי“ – בית ספר המתקיים, כולו או מקצתו, בכספי המדינה או בכספי רשות מקומית, והוא רשום כבית ספר ציבורי לפי פקודה זו;
{{ח:ת|סוג=הגדרה}} ”בית ספר של עדה“ – בית ספר שבעליו הם עדה, או ועד קהילה של עדה, שנתארגנה על פי {{ח:חיצוני|פקודת העדות הדתיות (ארגונן)|פקודת העדות הדתיות (ארגונן)}}, או המקיימת שיפוט לפי {{ח:חיצוני|דבר המלך במועצתו לארץ-ישראל#סעיף 51|סימן 51 לדבר המלך במועצתו לארץ־ישראל, 1922–1947}};
{{ח:ת|סוג=הגדרה}} ”בית ספר נתמך“ – בית ספר שאינו בית ספר ציבורי והוא מקבל, מכוח הוראות פקודה זו, מענק מאת המדינה או מאת רשות מקומית, או שמוקצה לו חלק ממענק שניתן כאמור;
{{ח:ת|סוג=הגדרה}} ”בית ספר לא נתמך“ – בית ספר שאינו בית ספר ציבורי ולא בית ספר נתמך;
{{ח:ת|סוג=הגדרה}} ”בית ספר פרטי“ – בית ספר שאינו ציבורי ולא בית ספר של עדה ולא בית ספר נתמך;
{{ח:ת|סוג=הגדרה}} ”בעל“ – הפותח בית ספר, ולאחר שנפתח – מי שמקיים אותו;
{{ח:ת|סוג=הגדרה}} ”הממונה“ – המנהל הכללי של משרד החינוך והתרבות או מי ששר החינוך והתרבות מינהו להיות ממונה לענין הוראה שבפקודה זו;
{{ח:ת|סוג=הגדרה}} ”מנהל בית הספר“ – בעל בית הספר, אם הוא שמנהל אותו, או מי שממונה אותה שעה כנציגו האחראי של הבעל;
{{ח:ת|סוג=הגדרה}} ”רשות חינוך מקומית“ –
{{ח:תתת|(1)}} לכל ענין הנדון {{ח:חיצוני|חוק לימוד חובה|בחוק לימוד חובה, תש״ט–1949}} – רשות החינוך המקומית כמשמעותה {{ח:חיצוני|חוק לימוד חובה|בחוק האמור}};
{{ח:תתת|(2)}} לכל ענין אחר – מועצת עיריה וכל מועצה מקומית שהשר קבע בצו, ובכפר שאינו בתחום מועצה מקומית, אבל היה קיים בו ביום ד׳ בטבת תרצ״ג (2 בינואר 1933) בית ספר שאיננו בית ספר של עדה או בית ספר פרטי או שבזמן מן הזמנים היה הממונה סבור שיש להקים בו בית ספר – הנהלת המקום;
{{ח:ת|סוג=הגדרה}} ”השר“ – שר החינוך והתרבות.

{{ח:קטע2|פרק ב|פרק ב׳: הוראות כלליות}}

{{ח:סעיף|2|חובת רישום בית ספר}}
{{ח:ת}} בית ספר שאינו בית ספר ממשלתי חייב להירשם תוך חודש ימים לאחר שנפתח; הבקשה להירשם תוגש בידי מנהל בית הספר לממונה ותכלול את הפרטים שנקבעו.

{{ח:סעיף|3|רישום בית ספר ציבורי}}
{{ח:תת|(א)}} הממונה רשאי בכל עת, בכפוף לתקנות לפי פקודה זו, לרשום בית ספר כבית ספר ציבורי, ורשאי הוא, באישור השר, לבטל את הרישום.
{{ח:תת|(ב)}} בתי הספר הציבוריים יסווגו לפי שפת ההוראה העיקרית הנהוגה בהם.
{{ח:תת|(ג)}} במילוי תפקידו לגבי בית ספר ציבורי שנוסד או מתקיים מקצתו בכספי רשות מקומית או התאגדות, ייוועץ הממונה עם אותה רשות או התאגדות.

{{ח:סעיף|4|מינוי מנהל בית ספר}}
{{ח:ת}} בעל בית ספר – למעט בית ספר ממשלתי – שאינו מנהל את בית ספרו, חייב שיהיה לו תמיד נציג אחראי שהוא תושב ישראל וקשור עם בית הספר, שאל מענו ניתן לשלוח כל הודעה מאת הממשלה הנוגעת לבית הספר; הבעל יודיע לממונה על מינוי הנציג, ואם הוחלף הנציג או שמענו שונה – יודיע הבעל על כך לממונה תוך ארבעה עשר ימים; לא קיים הבעל חובה המוטלת עליו בסעיף זה, דינו – קנס 150 לירות.

{{ח:סעיף|5|מצב התברואה בבית הספר}}
{{ח:תת|(א)}} המנהל הכללי של משרד הבריאות וכל רופא ממשלתי או תברואן שהורשו לכך בידו בכתב רשאים בכל עת סבירה להיכנס לבית ספר ולבדוק את מצב התברואה והגיהות שבחצרי בית הספר, ורשאים הם לדרוש ממנהל בית הספר, או מן האחראי לבית הספר אותה שעה, להגיש דין וחשבון המראה את מספר המורים והתלמידים ואת תנאי אכסונם.
{{ח:תת|(ב)}} הממונה רשאי לשלוח לבעל בית הספר או למנהלו הודעה בכתב המחייבת אותו למלא, תוך שלושה חדשים מיום משלוח ההודעה, דרישה של רשות רפואית או תברואית; שוכנע השר, לאחר שחלף המועד האמור, שהדרישה לא נתמלאה ושבית הספר מתנהל במצב תברואה שיש בו כדי להזיק לבריאותם של המורים או התלמידים, רשאי הוא, בהודעה שתומצא לבעל בית הספר או למנהלו, לצוות על סגירת בית הספר מן היום שיקבע בהודעה.

{{ח:סעיף|6|ביקורת וביקורים בבתי ספר}}
{{ח:תת|(א)}} הממונה, הממונה על המחוז, מפקח של משרד החינוך והתרבות וכל עובד אחר שהורשה לכך בכתב בידי הממונה, רשאים בכל עת סבירה להיכנס לכל בית ספר, למעט בית ספר לא נתמך שנוסד או מתקיים בידי התאגדות דתית, ולבדקו; מנהל בית הספר, או האחראי לבית הספר אותה שעה, חייב למסור בשעת הבדיקה ובכל עת אחרת, ובטופס אם נקבע, כל מידע שהממונה או הבודק ידרוש בנוגע לטיפול בתלמידים, ללימודם ולנוכחותם, לניהול הכללי של בית הספר ולשמות המורים ולכשירותם.
{{ח:תת|(ב)}} הממונה רשאי תמיד, לאחר מתן הודעה מספקת למנהל בית־הספר, לבקר בית ספר לא נתמך שנוסד או מתקיים בידי התאגדות דתית, ומנהל בית הספר, או האחראי לבית הספר אותה שעה, חייב למסור בשעת הביקור או בכל עת אחרת כל מידע שהממונה ידרוש בנוגע לטיפול בתלמידים וללימודם, לניהול הכללי של בית הספר ולשמות המורים ולכשירותם; הממונה אינו רשאי לדרוש שינוי בתכנית הלימודים או בניהול הפנימי של בית הספר.
{{ח:תת|(ג)}} האמור בסעיף קטן (ב) אינו מונע את השר מהפעיל פיקוח על בית הספר במידה הדרושה לשמירת הסדר הציבורי והמינהל התקין.

{{ח:סעיף|7|רישום מורים ורישוים}}
{{ח:תת|(א)}} לא ישמש אדם בהוראה בשום בית ספר אלא אם רשם, תוך חודש מיום שנתמנה, אצל הממונה את הפרטים שנקבעו.
{{ח:תת|(ב)}} לא יורה אדם בבית ספר ציבורי או נתמך, אלא אם יש בידו רשיון להורות שניתן לו מאת הממונה בדרך שנקבעה.

{{ח:סעיף|8|פיטורי מורה}}
{{ח:ת}} הממונה רשאי לדרוש את פיטוריו של מורה, בין בבית ספר ציבורי או נתמך ובין בבית ספר לא נתמך, אם הורשע על עבירה שיש בה משום שחיתות המידות, או אם הוכח להנחת דעתו של השר, לאחר חקירה משפטית של שופט שנתמנה לכך, כי היה בהוראתו משום המרדה, אי־נאמנות, אי־מוסריות או אופי מזיק אחר.

{{ח:סעיף|9|סגירת בית ספר}}
{{ח:ת}} רשאי השר, בהודעה שתומצא לבעל בית ספר או למנהלו, להורות על סגירת בית הספר מהיום הנקוב בהודעה, אם הוכחה להנחת דעתו אחת משלוש אלה:
{{ח:תת|(1)}} בית הספר מתנהל בלי שנרשם כשורה;
{{ח:תת|(2)}} בית הספר מתנהל בדרך הסותרת את הסדר התקין והמוסר;
{{ח:תת|(3)}} אדם שהממונה דרש פיטוריו לפי {{ח:פנימי|סעיף 8|סעיף 8}} מקנה בו חינוך.

{{ח:סעיף|10|אי רישום בית ספר או מורה}}
{{ח:ת}} בעל בית ספר או מנהלו, שלא רשם את בית הספר לפי פקודה זו, או מרשה ביודעין לאדם שלא נרשם כמורה, או שהממונה דרש פיטוריו לפי {{ח:פנימי|סעיף 8|סעיף 8}}, להקנות חינוך בבית הספר, דינו – קנס 750 לירות.

{{ח:סעיף|11|מניעת ביקורת}}
{{ח:ת}} מנהל בית ספר, או האחראי עליו, המסרב להרשות כניסתו של מי שהוסמך כדין להיכנס לבית הספר לשם בדיקה או ביקור, או מסרב או נמנע למסור לו מידע שהוא חייב למסרו לפי {{ח:פנימי|סעיף 5|סעיפים 5}} {{ח:פנימי|סעיף 6|ו־6}}, או מוסר ביודעין מידע כוזב, דינו – קנס 750 לירות.

{{ח:סעיף|12|הפרת צו סגירה}}
{{ח:ת}} נצטווה מנהל בית ספר לסגור אותו ואינו סוגרו במועד שפורש בהודעה, או חוזר ופותח אותו, או פותח או מקיים בית ספר אחר, בלי היתר מאת השר, דינו – קנס 1,500 לירות, ואם הוא ממשיך בעבירה זו לאחר שהורשע עליה, דינו – מאסר שלושה חדשים.

{{ח:קטע2|פרק ג|פרק ג׳: רשויות חינוך מקומיות}}

{{ח:סעיף|13|ועדי חינוך}}
{{ח:ת}} רשות חינוך מקומית תקים ועד או ועדים לעניני חינוך בתחומה; חברי ועד כאמור יהיו –
{{ח:תת|(1)}} חברים של הרשות שהקימה אותו;
{{ח:תת|(2)}} עובדי המדינה, מנהלי בתי ספר ואנשים אחרים, הכל כפי שנקבע;
{{ח:תת|(3)}} אנשים אחרים שהרשות, באישור הממונה על המחוז, מצאה אותם ראויים.

{{ח:סעיף|14|תפקידיה וסמכותה של רשות חינוך}}
{{ח:תת|(א)}} רשות חינוך מקומית תהא אחראית, משדרש זאת הממונה, לפתיחת בית ספר חדש ולקיום מלא או חלקי של בתי הספר הקיימים בתחומה, למעט בתי ספר של עדה ובתי ספר פרטיים.
{{ח:תת|(ב)}} רשות חינוך מקומית רשאית להטיל על תושבי תחומה ארנונה לצרכי חינוך בדרך שנקבעה; לא גבתה רשות חינוך מקומית ארנונה כדי קיום בתי הספר שבתחומה, רשאי השר להטיל את הארנונה ולאכוף תשלומה כאילו היתה מס המשתלם לאוצר המדינה.

{{ח:סעיף|15|בית ספר של עדה בתחום הרשות}}
{{ח:תת|(א)}} רשות חינוך מקומית רשאית לבוא לידי הסכם עם ועד של עדה לקיים בית ספר של עדה.
{{ח:תת|(ב)}} נמצא בתחומה של רשות חינוך מקומית בית ספר נפרד של עדה, ואין הסכם בין הרשות ובין ועד העדה בדבר קיום בית הספר של העדה, רשאי הממונה על המחוז, באישור השר, להקצות לבית הספר של העדה חלק מן הארנונה שגבתה רשות החינוך המקומית, ובלבד שחלק זה לא יעלה על הסכום הכולל של הארנונה ששילמו הנמנים עם העדה.

{{ח:סעיף|16|רישום מקרקעין של רשות חינוך מקומית}}
{{ח:ת}} כל מקרקעין או זכות למקרקעין שרכשה רשות חינוך מקומית לצרכי פקודה זו יירשמו על שמה בפנקסי המקרקעין כנכסי נאמנות לצרכי חינוך, ויהיו פטורים מתשלום אגרות המשתלמות על רישום מקרקעין.

{{ח:קטע2|פרק ד|פרק ד׳: ביצוע ותקנות}}

{{ח:סעיף|17|תקנות}}
{{ח:ת}} השר רשאי להתקין תקנות לשם ביצוע פקודה זו, ובייחוד לענין –
{{ח:תת|(1)}} דרכי הרישום של בתי ספר והתנאים שלפיהם יירשם בית ספר כבית ספר ציבורי;
{{ח:תת|(2)}} טופסי גליונות הנוכחות ודו״חות הנוכחות;
{{ח:תת|(3)}} טופס ההודעה על פתיחת בית ספר;
{{ח:תת|(4)}} בקשת מענק ומתן מענק לבתי־ספר נתמכים;
{{ח:תת|(5)}} ביקורת בתי הספר;
{{ח:תת|(6)}} הלימודים בבתי ספר ציבוריים ונתמכים, למעט לימודי דת בבתי ספר נתמכים;
{{ח:תת|(7)}} בחינת האנשים שיועסקו כמורים, למעט המקנים לימודי דת בלבד בבית ספר נתמך או לא נתמך;
{{ח:תת|(8)}} זכויותיהם וחובותיהם של מורים ומעבידיהם בבתי ספר ציבוריים ובבתי ספר נתמכים, זכויותיהם וחובותיהם של בעלי בתי ספר כאמור, ופטור מורים ומעבידיהם מהוראות תקנה שהותקנה לפי הסמכות הנתונה בפסקה זו.

{{ח:סעיף|18|סייגים לתחולה}}
{{ח:תת|(א)}} פקודה זו לא תחול על בית ספר שחל עליו {{ח:חיצוני|חוק פיקוח על בתי ספר|חוק פיקוח על בתי ספר, תשכ״ט–1969}}.
{{ח:תת|(ב)}} השר רשאי בצו לפטור מהוראות פקודה זו, כולן או מקצתן, מוסד להשכלה טכנית או אחרת של מבוגרים.
{{ח:תת|(ג)}} השר יפטור מהוראות {{ח:פנימי|סעיף 6|סעיפים 6(ב)}} {{ח:פנימי|סעיף 7|ו־7(א)}} בית ספר לא נתמך שמלמדים בו לימודי דת בלבד, ובלבד שהוגשה בקשה על כך והשר שוכנע שאין מלמדים בבית ספר זה אלא לימודי דת בלבד; האמור בסעיף קטן זה אינו מונע את השר מהטיל על בית ספר כאמור את הפיקוח הדרוש לשמירת הסדר הציבורי והמינהל התקין.

{{ח:חתימות|נקבע בועדת חוקה חוק ומשפט של הכנסת ביום כ״א בתמוז תשל״ח (26 ביולי 1978).}}
* '''שמואל תמיר'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]